cyanic-selkie/wikianc huggingface dataset:
Whitney Houston
Talambuhay
Si Houston ay ipinanganak sa Newark, New Jersey at ikalawang anak ng Army serviceman at entertainment executive John Russell Houston, Jr. (13 Setyembre 1920 – 2 Pebrero 2003), at mang-aawit ng gospel na si Cissy Houston (née Emily Drinkard). Ang kanyang dalawang nakakatandang kapatid sina Gary Garland na isa ring mang-aawit at si Michael Houston. Siya ay may lahing Aprikano-Amerikano at Dutch. Ang kanyang inang si Cissy Houston at mga pinsang Dionne Warwick at Dee Dee Warwick at ninang Darlene Love at honoraryong tiyahing si Aretha Franklin ay mga kilalang pigura sa mga genre ng gospel, rhythm and blues, pop, at soul. Ang pamilya Houston aylumipat sa East Orange, New Jersey nang si Whitney ay apat na años. Sa edad na 11, siya ay nagsimulang umawit sa junior gospel choir sa New Hope Baptist Church sa Newark kung saan niyang natutunang magpiano. Siya ay pumasok sa Mount Saint Dominic Academy, sa Caldwell, New Jersey kung saan niya nakilala si Robyn Crawford. Si Houston ay nagtour ng mga nightclub kung saan kumakanta ang kanyang ina at minsang kumakantang kasama nito. Noong 1977 sa edad na 14, siya ay naging isang backup singer sa single ng banda ni Michael Zager na "Life's a Party." Noong 1978, sa edad na 15, si Houston ay naging background vocals sa hit ni Chaka Khan na "I'm Every Woman," na kalaunan niyang nirecord sa kanyang The Bodyguard soundtrack album. Naging backup singer rin siya sa mga album nina Lou Rawls at Jermaine Jackson. Noong mga maagang 1980s, siya ay naging isang fashion model pagkatapos siyang makita ng isang photographer sa Carnegie Hall na kumakantang kasama ng kanyang ina. Siya ay nagmodelo sa Seventeen, Glamour, Cosmopolitan, Young Miss, at lumabas sa isang Canada Dry soft drink TV commercial. Habang nagmomodelo, siya ay nakipagtulungan sa mga producer Michael Beinhorn, Bill Laswell at Martin Bisi sa isang album na One Brown kung saan siya nagambag ng ballad "Memories" na isang cover ng kanta ni Hugh Hopper ng Soft Machine. Lumabas rin siya bilang pangunahing bokalista sa isang track sa album ni Paul Jabara na inilabas ng Columbia Records noong 1983.
Noong 1995, si Houston ay lumabas sa kanyang ikalawang pelikula kasama nina Angela Bassett, Loretta Devine, at Lela Rochon. Ang soundtrack ng pelikula na Waiting to Exhale: Original Soundtrack Album ay prinoduce nina Houston at Babyface. Orihinal na ninais ni Babyface na magrecord si Houston ng buong album ngunit tumanggi si Whitney. Ang album ay naglalaman ng ilang mga babaeng artist kabilang sina Mary J. Blige, Aretha Franklin, Toni Braxton, Patti LaBelle, at Brandy. Ang kanta niyang "Exhale (Shoop Shoop)" ay nagpeak na No. 1. Ang duet kay CeCe Winans na "Count on Me" ay naging US Top 10. Ang album ay nagdebut ng no. 1 at naging certified 7× Platinum sa Estados Unidos na nakapagbenta ng 7 milyong kopya. Noong 1996, si Houston ay bumida sa holiday comedy The Preacher's Wife, kasama ni Denzel Washington na isang updated remake ng 1948 film "The Bishop's Wife" na pinagbidahan nina Loretta Young, David Niven at Cary Grant. Ang soundtrack ng pelikula ay kinabibilangan ng anim na kantang gospel at isang duet kay Shirley Caesar. Ang album ay bumenta ng 6 milyong kopya as buong mundo at naglalaman ng mga hit na "I Believe in You and Me" at "Step by Step," na gumagawa ritong ang pinakabumentang gospel album sa lahat ng panahon.
Noong 1998, inilabas ni Houston ang kanyang album na My Love Is Your Love na may produksiyon nina Rodney Jerkins, Wyclef Jean at Missy Elliott. Ang album ay nagdebut na no.13 sa Billboard 200 chart at nakalikha ng ilang mga hit single gaya ng "When You Believe" (US No. 15, UK No. 4) na isang duet kay Mariah Carey na nanalo ng Academy Award, "Heartbreak Hotel" (US No. 2, UK No. 25) kasama nina Faith Evans at Kelly Price, "It's Not Right But It's Okay" (US No. 4, UK No. 3) na nagpanalo ng kanyang ikaanim na Grammy Award para sa Best Female R&B Vocal Performance, "My Love Is Your Love" (US No. 4, UK No. 2) na nakapagbenta ng 3 milyong kopya sa buong mundo, at "I Learned from the Best" (US No. 27, UK No. 19).Ang album ay nakapagbenta ng apat na milyong kopya sa Amerika at kabuuang 11 milyong kopya sa buong mundo. Noong Mayo 2000, inilabas ang album na Whitney: The Greatest Hits sa buong mundo na umabot ng number one sa UK.
Mula 1980s hanggang maagang 1990s, si Houston ay nakikita bilang isang mang-aawit na may perpektong imahen sa publiko ngunit noong mga 2000, ang kanyang pag-aasal ay nakitang naiba na. Palagi siyang late sa mga interviews at mga rehearsal at nagcacancel ng mga paglabas sa mga talk show. Ang mga hindi dinaluhang mga pagtatanghal at pagbagsak ng kanyang timbang ay nagpasimula ng mga chismis na si Houston ay gumagamit ng droga kasama ng kanyang asawang si Bobby Brown. Noong 11 Enero 2000, natuklasan ng mga airport security guard ang marijuana sa parehong luggage nina Houston at Brown sa Hawaii airport ngunit ang dalawa ay nakasakay na sa eroplano at nakaalis bago pa dumating ang mga autoridad. Ang mga kaso ay hindi na itinuloy ngunit ang mga chismis sa paggamit ng droga ni Houston ay patuloy na lumilitaw. Noong 2001, siya ay lumagda ng pinakamalaking record deal sa kasaysayan ng musika sa Arista/BMG. Muli niyang binago ang kanyang kontrata para sa $100 milyon para sa anim na bagong album. Lumabas rin siya sa Michael Jackson: 30th Anniversary Special.Noong 2002, si Houston ay nagsalita sa isang interview kay Diane Sawyer tungkol sa kanyang paggamit ng droga at kasal. Kanyang sinabing: "First of all, let's get one thing straight. Crack is cheap. I make too much money to ever smoke crack. Let's get that straight. Okay? We don't do crack. We don't do that. Crack is wack." Gayunpaman, inamin ni Whitney na gumagamit siya ng ibang droga paminsan minsan kabilang ang cocaine. Noong Disyembre 2002, inilabas ni Houston ang kanyang ikalimang studio album na Just Whitney....na kinabibilangan n mga produksiyon mula kay Bobby Brown, Missy Elliot at Babyface. Ang album ay nagdebut na number 9 sa Billboard 200 chart at may pinakamataas na benta sa unang linggo sa anumang album na inilabas ni Houston. Noong 2003, inilabas ang kanyang unang Christmas album One Wish: The Holiday Album. Ang single na "One Wish (for Christmas)" ay umabot ng Top 20 sa Adult Contemporary chart at ang album ay certified gold sa US. Noong Setyembre 2006, si Houston ay nakipagdiborsiyo kay Bobby Brown at naging pinal noong 24 Abril 2007. Inilabas ni Houston ang kanyang album na I Look to You noong Agosto 2009. Ang unang dalawang single nito ang "I Look to You" at "Million Dollar Bill." Ang album ay pumasok sa Billboard 200 sa No. 1 na naging pinamahusay na pagbenta sa pagbukas ng linggo ni Houston na nagmamarka ng unang number one ni Houston mula sa album The Bodyguard.
Konsekwensiyalismo
Ang konsekwensiyalismo ay uri ng normatibong etika na nagsasaad na ang mga konsekwensiya(kahihitnan) ng isang pag-aasal ang pinakabatayan ng paghatol sa pagiging tama ng isang pag-aasal. Sa konsekwensiyalismo, ang isang pag-aasal ay moral kung ito ay nagdudulot ng mabuting resulta.
Penguin
Ang penguin ay isang salitang Ingles na maaaring tumukoy sa:
Kalkulong integral
Ang laguming tayahan o kalkulong integral (Ingles: integral calculus) ay isang sangay ng kalkulo na nag-aaral ng integrasyon  (pagsasama) at mga paggamit nito, katulad ng paghahanap ng mga bolyum, mga area, at mga solusyon sa mga ekwasyong diperensiyal. Ito ay nakatuon determinasyon o pag-alam (paghanap) ng mga integral. Bilang pag-aaral ng integrasyon at mga paggamit nito, ang mga paggamit na ito ay kinabibilangan ng pagkukwenta ng mga area na nahahangganan ng mga kurba, at mga bolyum na nahahangganan ng mga kalatagan o kaibabawan.
Kasaysayan
Ang unang nadokumentong sistematikong pamamaraang may kakayahang tumukoy ng mga integral ang paraan ng pag-ubos ng sinaunang Griyegong astronomong si Eudoxus(ca. 370 BCE). Ito ay naghangad na humanap ng mga area at bolyum sa pamamagitan ng paghahati ng mga ito sa walang hangganang mga hugis kung saan ang area at bolyum ay alam. Ang paraang ito ay karagdagang pinaunlad at ginamit ni Archimedes noong ika-3 siglo BCE at ginamit upang kwentahin ang mga parabola at ang pagtatantiya ng area ng isang bilog. Ang mga kaparehong paraan ay independiyenteng pinaunlad sa Tsina noong ika-3 siglo CE ni Liu Hui na gumamit nito upang hanapin ang area ng bilog. Ang paraang ito ay kalaunang ginamit noong ika-5 siglo CE ng Tsinong mag-amang matematikong sina Zu Chongzhi at Zu Geng upang hanapin ang bolyum ng isang spero. Ang sumunod na mahalagang mga pagsulong sa kalkulong integral ay hindi nagsimula hanggang sa ika-16 siglo. Sa panahong ito, ang akda ni Bonaventura Cavalieri sa kanyang paraan ng mga hindi mahahati at akda ni Pierre de Fermat ay nagsimulang maglatag ng mga pundasyon ng modernong kalkulo. Ang mga karagdagang hakbang ay nagawa noong simulang ika-17 siglo nina Barrow at Torricelli na nagbigay ng unang mga pagpapahiwatig ng isang ugnayan sa pagitan ng integrasyon at diperesiasyon. Si Barrow ay nagbigay ng unang patunay ng pundamental na teorema ng kalkulo. Nilahat ni Wallis ang paraan ni Cavalieri na kumwenta ng mga integral ng x sa isang pangkalahatang kapangyarihan kabilang ang mga negatibong kapangyarihan at mga praksiyonal na kapangyarihan. Ang pangunahing pagsulong sa integrasyon ay dumating noong ika-17 siglo sa independiyenteng pagkakatuklas ng pundamental na teorema ng kalkulo nina Isaac Newton at Gottfried Wilhelm Leibniz. Ang teoremang ito ay nagpapakita ng isang ugnayan sa pagitan ng integrasyon at diperensiasyon. Ang balangkas na ito ay kalaunang naging modernong kalkulo na ang notasyon para sa mga integral ay direktang hinango mula sa akda ni Leibniz. Bagaman sina Newton at Leibniz ay nagbigay ng isang sistematikong pakikitungo sa integrasyon, ang kanilang mga akda ay nagkukulang sa isang digri ng matematikal rigor. Inatake ni George Berkeley ang mga naglalahong inkrementong ginamit ni Newton na tinawag ang mga itong "mga multo ng naglahong mga kantidad". Ang kalkulo ay nagkamit ng isang mas matatag na saligan sa pagpapaunlad ng mga hangganan. Ang integrasyon ay unang rigorosong matematikal na pinormalisa ni Bernhard Riemann gamit ang mga hangganan. Si Henri Lebesgue ay nagpormula ng isang ibang depinisyon ng integral na itinatag sa teoriya ng sukat. Ang iba pang mga depinisyon ay iminungkahi rin.
Introduksiyon
Ang integral ang hangganan ng mga sumang kinwenta sa isang proseso kung saan ang sakop ng isang punsiyon ay hinahati sa maliliit na mga subset at ang isang posibleng nominal na halaga ng punsiyon sa bawat subset ay pinaparami ng sukat ng subset na ito at ang lahat ng mga produktong ito ay sinusuma. Ang depinidong integral ay mapapakahulugan bilang ang area o ang paglalahat ng isang area. Ang indepinidong integral ay tumutukoy sa nosyon ng antideribatibo ng isang punsiyong F na ang deribatibo ang ibinigay na punsiyong f. Ang unang pundamental na teorema ng kalkulo ay pumapayag sa depinidong integral na makwenta sa mga termino ng indepinidong integral. Ang integral ay naisip ng mga tagapagtatag ng kalkulo bilang walang hangganang suma ng mga parihaba ng lapad na inpinitesimal. Ang isang rigorosong matematikal na depinisyon ng integral ay ibinigay ni Bernhard Riemann batay sa isang may hangganang paraan na nagtatantiya ng area ng isang rehiyong kurbilinyar sa pamamagitan ng paghahati ng rehiyon sa maninipis na patayong piraso. Ang ideya ay ang pagpapadami ng bilang ng mga parihaba tungo sa inpinidad sa pamamagitan ng pagkuha ng hangganan habang ang lapad ng parihaba ay papalapit sa sero. Simula ika-19 siglo, ang mas sopistikadong mga nosyon ng integral ay nagsimulang lumitaw kung saan ang punsiyon gayundin ang sakop kung saan ang integrasyon ay isinsasagawa ay nilahat.
Upang maintindihan ang konseptong ito, tingnan ang kurba sa larawan sa kanan na y = f(x) sa pagitan ng x = 0 at x = 1, kung saan ang punsiyon ay inililalarawan ng f(x) = √x. Ang area na pagitan ng 0 hanggang 1 ang integral ng f. Ang notasyon ng integral na ito ay:
Sa unang aproksimasyon gamit ang mga parihabang kulay kahel, ang suma (sum) ng mga area ng mga parihabang ito ay eksaktong 1. Ang tunay na halaga ng area ng kurba na ito ay mas maliit sa 1. Kung pararamihin ang mga parihaba sa loob ng kurba gaya ng mga parihabang kulay berde, mas makakamit ang mas mabuting aproksimasyon. Kung susumahin ang mga area ng mga parihabang kulay berde, ang resulta ay mas mabuting aproksimasyon ng area ng kurba:
Upang kwentahin ang area ng kurba gamit ang operasyong integrasyon: Una, kailangang hanapin ang antideribatibo(integral) ng punsiyong ating nilulutas na: f(x) = √x. Ang antideribatibo ay: F(x) = 2⁄3x3/2. Ngayon isubtrak ang halaga ng F(1) sa halaga ng F(0), kung saan ang 0 at 1 ang mga hangganan ng kurba. Ang "eksaktong" area ng kurbang √x ay:
Mga pormal na depinisyon
Maraming mga paraan ng pormal na paglalarawan ng integral. Ang mga pagkakaiba ay umiiral upang pakitunguhan ang iba't ibang mga espesyal na kaso na hindi maiintegrado sa ilalim ng ibang mga depinisyon ngunit minsan ay para sa mga dahilan pedagogikal. Ang pinakakaraniwang ginagamit na depinisyon ng integral ang mga integral na Riemann at integral na Lebesgue.
Integral na Riemann
Ang integral na Riemann ay inilalarawan sa mga termino ng sumang Riemann ng mga punsiyon sa respeto ng may mga tandang(tagged) partisyon(bahagi) ng interbal. Itakda ang [a,b] na isang saradong interbal ng real na linya. Sa gayon, ang mga may tandang partisyon ng [a,b] ay isang may hangganang sekwensiya(finite sequence)
Ang interbal na [a,b] ay hinahati sa n na mga sub-interbal(mas maliliit na interbal) na [xi-1, xi] na may indeks i at ang bawat sub-interbal ay nilagyan ng "tanda" (tagged) na isang puntong ti∈[xi-1, xi]. Ang sumang Riemann (Riemann sum) ng isang punsiyong f sa respeto ng mga may tandang partisyon ay inilalarawan na:
kaya ang bawat termino ng sum ang area ng isang parihaba na may taas na katumbas ng halaga ng punsiyon sa natatanging punto ng ibinigay ng subinterbal at ang lapad ay pareho sa lapad ng subinterbal. Itakda ang na maging lapat ng subinterbal na i i; kung gayon ang mesh ng gayong may tandang partisyon ang lapad ng pinakamalaking subinterbal na nabubuo ng partisyon maxundefined Δi. Ang Riemann integral ng isang punsiyong f sa ibabaw ng interbal na [a,b] ay katumbas sa S kung: Kapag ang napiling mga tanda ay nagbibigay ng maksimum(o minimum) na halaga ng bawat interbal, ang sumang Riemann ay nagiging itaas(o mababa) na sumang Darboux na nagmumungkahi ng malapit na ugnayan sa pagitan ng integral na Riemann at integral na Darboux. Ang kakulangan sa pagsalalay ng integral ni Riemann sa mga interbal at pagkakatuloy tuloy ay nagtulak sa mas bagong mga depinisyon lalo na ang integral na Lebesgue.
Integral na Lebesgue
Ang integral na Riemann ay hindi inilalarawan sa napalaking bilang ng mga punsiyon at sitwasyon na mahalaga sa mga aplikasyon. Halimbawa, ang integral na Riemann ay madaling maiintegrado ang densidad upang mahanap ang masa ng bakal na barakilan(steel beam) ngunit hindi nito masasama ang bakal na bolang nakalapag dito. Eto ang nagmomotibo sa ibang mga depinisyon kung saan ang mga malalawak na uri ng punsiyon ay maiintegrado. Ang integral na Lebesgue sa partikular ay nagkakamit ng malaking pleksibilidad sa pamamagitan ng pagbibigay atensiyon sa mga timbang ng tinimbang na sum(sum).
Ang depinisyon ng integral na Lebesgue ay nasisimula sa isang sukat(measure) na μ. Sa pinakasimpleng kaso, ang sukat na Lebesgue(Lebesgue measure)(A) ng interbal na A = [a,b] ang haba nito na b − a kaya ang integral na Lebesgue ay umaayon sa (angkop o proper) na integral na Riemann kung pareho itong umiiral. Sa mga mas komplikadong mga kaso, ang mga pangkat (sets) na sinusukat ay maaaring watak watak na walang kontinuidad at walang pagkakahawig sa mga interbal.
Upang magamit ang pleksibiliad na ito, ang mga integral na Lebesgue ay nagbabaliktad ng paraan ng mga tininbangang suma. Ayon kay Folland, "upang makwenta ang integral na Riemann ng f, ang sakop(domain) na [a,b] ay pinapartisyon sa mga sub-interbal" samantalang sa integral na Lebesgue, "ang range ng f ay sa esensiya pinapartisyon".
Ang isang karaniwang paaran ay paglalarawan ng integral ng punsiyong indikador ng nasusukat na pangkat na A sa pamamagitan ng:
Eto ay lumalawig sa pamamagitan ng linyaridad sa masusukat na simpleng punsiyong s na nagkakamit lamang ng may hangganang bilang na n na mga natatanging hindi negatibong mga halaga: (kung saan ang imahe ng Ai sa ilalim ng simpleng punsiyong s ang konstanteng halagang ai). Samakatuwid, kung ang E ay isang masusukat na pangkat, maglalarawan tayo ng: Pagkatapos, para sa anumang mga hindi negatibong masusukat na punsiyon na f, tayo ay maglalarawan:
na ang ibig sabihin ang integral ng f ay itinakdang supremum ng lahat ng mga integral ng mga simpleng punsiyon na mas maliit o katumbas ng f.
Ang isang pangkalahatang masusukat na punsiyong f ay hahatiin sa mga positibo at negatibong mga halaga sa pamamagitan ng paglalarawan ng:
Kung ang sukat na espasyo kung saan ang mga punsiyon ay inilalarawan ay isa ring lokal na siksik na espayong topolohikal(tulad ng sa kaso ng real na mg bilang na R), ang mga sukat na umaayon sa topolohiya sa isang nararapat na kahulugan(mga sukat na Radon na ang sukat na Lebesgue ang isa sa mga halimbawa nito) at ang integral sa respeto nito ay maaaring ilarawan ng magkaiba mula sa mga integral ng tuloy tuloy na punsiyon na may siksik na suporta. Sa mas tiyak na kahulugan, ang siksik na sinusuportahang punsiyon ay bumubuo ng isang espasyong bektor na may dalang isang natural na topolohiya at ang isang sukat(Radon) ay maaaring ilarawan na anumang tuloy tuloy na linyar na punsiyonal sa espasyong ito. Ang halaga ng sukat sa isang siksik na sinusuportahang punsiyon ay sa depinisyon rin ang integral ng punsiyon. Pagkatapos, atin nang itutuloy na palawigin ang sukat(ang integral) sa mas pangkalahatang mga punsiyon sa pamamagitan ng kontinuidad at ilarawan ang sukat ng isang pangkat bilang integral ng punsiyong indikador nito.
Iba pang mga integral
Bagaman ang mga integral na Riemann at Lebesgue ang pinakamalawakang ginagamit na depinisyon ng integral, may ilan pang integral na umiiral kabilang ang:
Linyaridad
Ang linyaridad kasama ng ilang natural na kontinuidad na mga katangian at normalisasyon para sa mga ilang klase ng mga "simpleng" punsiyon ay maaaring gamitin upang magbigay ng alternatibong depinisyon ng integral. Eto ang paraan ng Integral na Daniell para sa kaso ng mga may halagang real na bilang na mga punsiyon sa isang pangkat na X na nilahat ni Nicolas Bourbaki sa mga punsiyong may mga halagang sa isang lokal na siksik na topolohikal na espasyong bektor.
Mga inekwalidad para sa mga integral
Ang ilang mga pangkalahatang inekwalidad ay totoo para sa maiitengradong Riemman na mga punsiyon na inilalarawan sa isang sarado(closed) at may hangganang(bounded) interbal na [a, b] at maaaring lahatin sa ibang mga nosyon ng integral gaya ng Lebesgue and Daniell.
Estadong konsekwensiyalismo
Ang estadong konsekwensiyalismo o konsekwensiyalismong mohista (sa Ingles: state consequentialism) ay isang pang-etika na teorya na nagsasaad na ang aksiyon ay tama kung ito ay magdudulot ng katatagan sa estado sa pamamagitan kaayusan, kayamanang materyal at paglaki ng populasyon.
Kalkulong integral
Mga konbensiyon
Eto na may a = b ay nagpapahiwatig na
Ang unang konbensiyon(convention) ay kinakailangan sa konsiderasyon ng pagkuha ng mga interbal sa ibabaw ng mga subinterbal ng [a, b]. Ang ikalawa ay nagsasaad na ang intergal na kinuha sa ibabaw ng lumiit na interbal o punto ay dapat sero. Ang isang dahilan para sa unang konbensiyon ay ang integrabilidad ng f sa interbal na [a, b] ay nagpapahiwatig na ang f ay maiintegrado sa anumang subinterbal na [c, d], ngunit sa partikular, ang mga integral ay may katangiang:
Sa unang konbensiyon, ang nagreresultang ugnayan ay: ay kung gayon mabuting inilalarawan para sa anumang siklikong permutasyon ng a, b, at c.
Imbis na tingnan ang nasa taas na mga konbensiyon, maaari ring kuning pananaw na ang integrasyon ay isinasagawa sa mga diperensiyal na mga anyo sa oryented na mga manipoldo lamang. Kung ang M ay isang oryented na m-dimensiyonal na manipoldo, at ang M ang parehong manipoldo na may kabaligtarang oryentasyon at ang ω ay isang m-na anyo, kung gayong meron tayong: Ang mga konbensiyong ito ay tumutugon sa pagpapakahulugan ng integrand bilang diperensiyal na anyo na in-integrado sa ibabaw ng isang kadena. Sa teoriyang sukat na salungat dito, pinapakahulugan ang integrand blang punsiyong f sa respeto ng isang sukat(measure) na \mu, at nag-iintegrado sa ibabaw ng ilalim-na-pangkat (subset) na A, na walang anumang nosyon ng oryentasyon. Isinusulat ang upang ipakita ang integrasyon sa ibabaw ng ilalim-na-pangkat na A. Eto ay isang maliit na distinksiyon sa isang dimensiyon ngunit nagiging mas mahirap na mapansin sa mga mas mataas na dimensiyonal na manipoldo.
Pundamental na teorema ng kalkulo
Ang Pundamental na teorema ng kalkulo ay nagsasaad na ang diperentasyon at integrasyon ay mga inbersong operasyon. Kung ang isang tuloy tuloy na punsiyon ay in-integrado(integrated) muna at dineperensiya(differentiated), ang orihinal na punsiyon ay makukuha. Ang isang mahalagang kinahitnan nito na minsan tinatawag na ikalawang pundamental na teorema ng kalkulo' ay pumapayag na makwenta ang mga integral gamit ang antideribatibo ng punsiyong iintegraduhin.
Mga sinasaad ng teorema
Sa partikular, ang mga ito ay totoo sa tuwing ang f ay tuloy tuloy sa [a, b].
Mga hindi angkop(improper) na integral
Ang isang "angkop"(proper) na integral na Riemann ay nagpapalagay na ang integrand ay inilalarawan at may hangganan sa isang saradong(closed) at tinakdaan(bounded) na interbal na may braket sa mga hangganan ng integrasyon. Ang isang hindi angkop(improper) na integral ay nangyayari kung ang isa o marami sa mga kondisyong ito ay hindi nasasapat. Sa ibang mga kaso, ang mga gayong integral ay maaaring ilarawan sa pagkokonsidera ng mga hangganan ng sekwensiya ng angkop ng integral na Riemann sa patuloy na lumalaking mga interbal.
Kung ang interbal ay hindi tinakdaan(unbounded), halimbawa ang taas na dulo nito, ang hindi angkop na integral ang hangganan habang ang dulong puntong ito ay patungo sa inpinidad(infinity). Kung ang integrand ay inilalarawan lamang o may hangganan sa isang kalahating bukas na interbal, halimbawa ang (a,b), kung gayon ang hangganan ay maaaring magbigay ng isang resultang may hangganan.
Ang ibig sabihin nito, ang hindi angkop na integral ang hangganan ng mga angkop na integral habang ang isang dulongpunto ng interbal ng integral ay papalapit sa isang tinukoy na real na bilang o ∞, o −∞. Sa mga mas komplikadong mga kaso, ang mga hangganan ay kinakailangan sa parehong mga dulong punto o sa panloob na mga punto.
Tingnan halimbawa, ang punsiyon na, na in-integrado mula 0 patungo sa ∞ (pinapakita sa kanan). Sa babang hangganan(lower bound), habang ang x ay patungo sa 0, ang punsiyon ay patungo sa ∞ at ang taas na hangganan(upper bound) ay mismong ∞ bagaman ang punsiyon ay patungo sa 0. Kaya ito ay isang dobleng hindi angkop na integral. Kung in-integrado sabihing mula 1 hanggang 3, ang ordinaryong sumang Riemann ay sasapat na magbigay ng resulta na. Upang integraduhin mula 1 patungo sa ∞, ang isang sumang Riemann ay hindi posible. Gayunpaman, ang anumang may hangganang taas na hangganan, sabihin nating t (na angt > 1) ay nagbibigay ng isang maiging inilarawan na resultang. Eto ay may may hangganang hangganan habang ang t ay patungo sa inpinidad o. Gayundin, ang integral mula 1⁄3 hanggang 1 ay pumapayag sa isang sumang Riemann din, na koinsidental ay nagreresulta sa. Kung papalitan ang 1⁄3 ng anumang arbitraryo(o ayon sa kagustuhan) positibong halagang s (na ang s < 1) ay katumbas na ligtas na nagbibigay ng. Eto rin ay may may hangganang hangganan habang ang s ay patungo sa sero o. Kung pagsasamahin ang mga hangganan ng dalawang mga pragmento, ang resulta ng hindi angkop na integral na ito ay:
Ang prosesong ito ay hindi tumitiyak ng pagtatagumpay. Ang isang hangganan ay maaaring mabigong umiral o maaaring hindi tinakdaan(unbounded). Halimbawa, sa ibabaw ng tinakdaang interbal na 0 hanggang 1, ang integral ng ay hindi nagtatagpo(converge) at sa ibabaw ng hindi tinakdaang interbal na 1 hanggang ∞, ang integral na  ay hindi nagtatagpo.
Louis Gruenberg
Si Louis Gruenberg (Agosto 3, [Hulyo 22 sa lumang estilo ng pagpepetsa] 1884 - 10 Hunyo 1964) ay isang Amerikanong pianista at kompositor. Ipinanganak siya sa Brest-Litovsk, Rusya. Kilalang-kilala siya dahil sa kanyang pang-operang mga iskor na Jack and the Beanstalk, Green Mansions, at The Emperor. Kilala rin siya sa kanyang mga konsiyertong pangbiyolin. Mapupuna sa kanyang musika ang katangian ng mga tugtuging ng mga taong may itim na balat at ng Amerikanong taga-rural na mga pook.
Kalkulong integral
Mga hindi angkop(improper) na integral
Maaari ring mangyaring ang isang integrand ay hindi tinakdaan sa loob na punto na sa kasong ito, ang integral ay dapat hatiin sa puntong ito at ang mga hangganang integral sa parehong gilid ay dapat umiral at dapat takdaan(bounded). Kaya:
Ngunit ang parehong integral na
ay hindi maaaring takdaan ng halaga sa ganitong paraan dahil mga integral sa itaas at ibaba ng sero ay hindi independiyenteng nagtatagpo(converge).
Pangmaramihang(multiple) integral
Ang mga integral ay maaaring kunin sa ibabaw ng mga rehiyon bukod sa mga interbal. Sa pangkalahatan, ang integral sa isang pangkat na E ng punsiyong f ay isinusulat na:
Dito, ang x ay hindi kinakailangang isang real na bilang ngunit maaaring maging isang angkop na kantidad gaya halimbawa ng bektor R3. Ang teorema ni Fubini ay nagpapakitang ang mga gayong integral ay maaaring muling isulat bilang pangmaramihang integral. Sa ibang salita, ang integral ay maaaring kwentahin sa pamamagitan ng pag-iintegrado ng isang koordinado ng isa isa.
Kung paanong ang depinidong(definite) integral ng isang positibong punsiyon ng isang bariabulo ay kumakatawan sa area ng rehiyon sa pagitan ng grapo ng punsiyon at ng x-aksis, ang dobleng integral ng isang positibong punsiyon ng dawalang bariabulo ay kumakatawan sa bolyum ng rehiyon sa pagitan ng surpasiyo na inilalarawan ng punsiyon at ng plano na naglalaman ng sakop(domain) nito. Ang parehong bolyum ay maaaring makamit sa pamamagitan ng tripleng integral na integral ng isang punsiyon sa tatlong bariabulo ng konstanteng punsiyong f(x, y, z) = 1 sa ibabaw ng nabanggit sa taas na rehiyon sa pagitan ng surpasiyo at plano. Kung ang bilang ng mga bariabulo ay mas mataas, kung gayon, ang integral ay kumakatawan sa isang hiperbolyum(hypervolume) na bolyum ng solido ng higit sa tatlong dimensiyon na hindi maaaring i-grapo.
Halimbawa, ang bolyum ng kuboid(cuboid) ng mga gilid na 4 × 6 × 5 ay maaaring makamit sa dalawang paraan:
Mga linyang integral
Ang konsepto ng integral ay maaaring palawigin sa mas pangkalahatang mga sakop(domain) ng integrasyon gaya ng kurbadong mga linya at mga surpasiyo. Ang gayong mga integral ay tinatawag na mga linyang integral at surpasiyong integral. Ang mga ito ay may mahahalagang mga aplikasyon sa pisika kung pinag-aaralan ang mga bektor na field.
Ang isang linyang integral( o minsang tinatawag na landas na integral) ang integral kung saan ang punsiyonng iintegraduhin ay kinukwenta sa kahabaan ng kurba. Ang iba ibang magkakaibang mga linyang integral ay ginagamit. Sa kaso ng saradong(closed) kurba, ito ay tinatawag rin kontur na integral(contour integral).
Ang punsiyong iintegraduhin ay maaaring isang skalar na field o isang bektor na field. Ang halaga ng linyang integral ay suma ng mga halaga sa lahat ng mga punto sa kurbo na tinimbang ng isang skalar na punsiyon sa kurba na karaniwang tinatawag na arkonghaba o kung para sa bektor na field, ang skalar na produkto ng bektor na field na may diperensiyal na bektor sa kurba. Ang pagtitimbang na ito ay bumubukod sa linyang integral sa mga mas simpleng integral na inilalarawan sa mga interbal. Maraming mga simpleng pormula sa pisika ang may natural na tuloy tuloy na analogo sa mga termino ng mga linyang integral. Halimbawa, ang isang mekanikal na gawa ay katumbas ng puwersang F na pinarami ng pagkakaalis(displacement) na s ay maaaring ihayag sa termino ng mga kantidad na bektor bilang:
Para sa isang obhektong gumagalaw sa kahabaan ng isang landas sa bektor na field na \vec F gaya ng isang elektrikong field o grabitasyonal na field, ang kabuuang gawa(work) na ginawa sa field ng obhekto ay makakamit sa pamamagitan ng pagsusuma(summing) ng diperensiyal na nagawa sa paggalaw mula \vec s patungo sa. Eto ay nagbibigay ng linyang integral na:
Mga Surpasiyong integral
Ang surpasiyong integral ay isang depinidong integral na kinuha sa ibabaw ng surpasiyo na maaaring isang kurbadong pangkat sa espasyo. Eto ay maaaring isipin na dobleng integral na analogo ng linyang integral. Ang punsiyong iintegraduhin ay maaaring isang skalar na field o isang bektor na field. Ang halaga ng surpasiyong integral ang suma(sum) ng field sa lahat ng mga punto sa surpasiyo. Eto ay makakamit sa pamamagitan ng paghati ng surpasiyo sa mga surpasiyong elemento na nagbibigay ng pagpapartisyon(pagbabahagi) para sa mga sumang Riemann.
Para sa halimbawa ng mga aplikasyon ng mga surpasiyong integral. tingnan ang bektor na field na v sa surpasiyong S o sa bawat puntong x sa S, ang v(x) ay isang bektor. Isiping may pluidong dumadaloy sa S upang ang  v(x) ang tumutukoy ng belosidad ng pluido sa x. Ang flux ay inilalarawan bilang kantidad ng pluidong dumadaloy sa S sa isang unit na halaga ng panahon. Upang mahanap ang flux, kailangang kunin ang produktong tuldok ng v na may unit na surpasiyong normal sa S sa bawat punto na magbibigay ng skalar ng filed na iintegraduhin sa ibabaw ng surpasiyo:
Ang pluidonng flux sa halimbawang ito ay maaaring mula sa pisikal na pluido gaya ng tubig o hangin o mula sa mga elektrikal o magnetikong flux. Ang mga surpasiyong integray ay may mga aplikasyon sa pisika partikular na sa klasikong teoriya o elektromagnetismo.
Mga integral ng mga diperensiyal na mga anyo
Ang isang diperensiyal na anyo ay isang matematikal na konsepto sa mga larangan ng multibariabulong kalkulo, diperensiyal na topolohiya at mga tensor. Ang modernong notasyon para sa isang diperensiyal na anyo gayundin ang ideya ng mga diperensiyal na anyo bilang mga produktong wedge ng panlabas na deribatibo na bumubuo ng panlabas na alhebra ay ipinakilala niÉlie Cartan.
Sa simula ay gagawa tayo sa isang bukas na pangkat (open set) sa Rn. Ang isang 0-anyo ay inilalarawan bilang isang makinis na punsiyong  f. Kung iintegraduhin ang punsiyong f sa ibabaw ng m-dimensiyonal na subespasyong S ng Rn, ito ay isusulat na:
(Ang mga superskritpo dito ay mga indeks at hindi mga eksponente). Maaari nating tignan ang dx1 patungo sa dxn bilang mga pormal na obhekto sa kanilang sarili imbis na mga tanda(tags) na ikinabit upang gawin ang integral na magmukhang sumang Riemann. Sa ibang pananaw naman, maaari itong makita bilang mga kobektor, samakatuwid ay isang sukat ng densidad(na maiintegrado sa pangkalahatang kahulugan). Tawagin natin ang dx1, …,dxn na basikong(basic) 1-mga anyo.
para sa lahat ng mga indeks na a. Pansinin na ang paghalili sa kahabaan ng linyaridad at asosiyatibidad ay nagpapahiwatig na dxb∧dxa = −dxa∧dxb. Tinitiyak din nito na ang resulta ng produktong wedge ay may oryentasyon.
Ating ilalarawan ang pangkat (set) ng lahat ng mga produktong ito bilang basikong basic 2-mga anyo at tulad nito, ating ilalarawan ang pangkat ng mga produktong ang anyo ay dxa∧dxb∧dxc na maging basikong 3-mga anyo. Ang isang pangkalahatang k-anyo sa gayon, ay isang tinimbang na suma ng basikong k-na mga anyo kung saan ang mga timbang ang makinis na mga punsiyong f. Kung pagsasamahin ang mga ito, ito ay bumubuo ng bektor na espasyo na may basikong k-mga anyo bilang mga basis na bektor at ang 0-mga anyo(mga makinis na punsiyon) bilang field ng mga skalar. Ang produktong wedge ay lumalawig naman sa k'mga anyo sa natural na paraan. Sa ibabaw ng Rn sa pinakamarami na n mga kobektor ay maaaring linyar na independiyente, kaya ang k-anyo na may with k > n ay palaging sero sa kahaliling katangian.
Sa karagdagan sa produktong wedge, meron din panlabas na deribatibong operator na d. Ang operador na ito ay nagmamapa ng mga k-mga anyo sa (k+1)-mga anyo. Para sa isangk-anyo ω = f dxa sa ibabaw ng Rn, ating ilalarawan ang aksiyon ng d sa pamamagitan ng:
Ang mas pangkalahatang paraang ito ay pumapayag para sa mga mas natural na malaya sa koordinadong mga paraan ng integrasyon sa mga manipoldo. Eto ay pumapayag rin para sa isang natural na paglalahat ng pundamental na teorema ng kalkulong tinatawag na teorema ni Stokes na maaaring isaad na:
Mga pundamental na pormula
thumb|300px|Ang integral ang area(S) ng [[punsiyong f(x) mula a hanggang b]]
Time
Ang Time ay ang lingguhang pambalitaang magasin na may pinakamalawak na sirkulasyon sa buong mundo at may mambabasang aabot ng 25 milyon, kung saan 20 milyon dito ay nasa Estados Unidos.
Si Richard Stengel ay ang namamahalang patnugot ng magasin mula Mayo 2006 hanggang Oktubre 2013, bago siya pumasok sa U.S. State Department. Humalili naman si Nancy Gibbs kay Stengel bilang namamahalang patnugot noong Oktubre 2013.
Talaan ng mga atraksyong pangturista ng Sardinia
Ang mga hindi pangunahing isla ay kasama mula sa Olbia, sa kabaligtaran — ang mga industriyal na lugar ay hindi kasama.
Kaharian ng Cerdeña
Ang Kaharian ng Sardinia ay isang kaharian sa Italya na kung saan ideneklara ni Papa Boniface VIII noong 1297.
Egoismong pang-etika
Ang egoismo pang-etika ay isang pang-etikang na teorya na nagsasaad na ang isang moral na indibiduwal ay may pansariling interes at nagsasaad din na ang isang aksiyon ay tama kung pinapalaki nito ang kabutihan para sa sarili. Naiiba ito sa egoismong pang-sikolohiya, na inaangkin na ang tao ay gumagawa na aksiyon sa kanyang pansariling interes.
Tukong ng Guinea
Ang tukong ng Guinea o labuyo ng Guinea (Ingles: guineafowl, guinea fowl, guineahen, guinea hen [literal na "inahing Guinea") ay isang ibong nagmula sa Aprika. Nabibilang sila sa pamilya Numididae. May mahigit sa 2,000 mga taon nang una silang maging domestikado. Inaalagaan sila upang maging pagkain sa maraming mga bahagi ng mundo. Nakakain din pati na mga itlog ng mga ibong ito. Umaabot ang haba ng mga ibong ito hanggang sa 75 mga sentimetro (30 mga pulgada). May kulay na abo o itim ang kanilang plumahe o mga balahibong may halong puting mga tuldok.
Quartu Sant'Elena
Ang Quartu Sant'Elena (Italyano: [ˈKwartu sanˈtɛːlena]; Sardo: Cuartu Sant'Aleni), na matatagpuan apat na milyang silangan mula sa Cagliari sa sinaunang daang Romano, ay isang lungsod at komuna sa Kalakhang Lungsod ng Cagliari, Sardinia, Italya. Ito ang pangatlong pinakamalaking lungsod ng Sardinia na may populasyon na 71,216 noong 2015.
Ekonomiya
Ang ekonomiya ay batay sa tersiyaryong industriya. Industriya rin sa Quartu ang mahuhusay na alak, tinapay, at cake. Bagaman ang lungsod ay hindi napakalaki, maraming pamilihan: Carrefour, E. Leclerc-Conad, Iper Pan.
Manok-gubat
Ang manok-gubat (Ingles: grouse) ay ang alin man sa ilang mga ibong kahawig ng mga manok na may malaki at hindi kalakihang sukat. Sila ay nabibilang sa orden ng Galliformes. Bagaman kamukha ng mga manok, ang mga manok-gubat ay may mga binting napapalibutan ng mga balahibo. Ang kanilang mga balahibo ay kulay mapanglaw na kayumanggi, pula, o kaya abo. Sa lupa namumuhay ang mga manok-gubat, at sa lupa rin sila gumagawa ng mga pugad. Humuhugong ng malakas ang kanilang maluluwang ngunit maiiksing mga pakpak kapag tumatayo. Kapag nanliligaw ng mga inahing manok-gubat ang mga tandang o lalaking manok-gubat, nagsasayaw ang mga ito na pumapasag ang mga balahibo at pumuputak. May ilang mga tandang na nakalilikha ng tunog na pumuputok sa pamamagitan ng mga pakpak o ng kanilang sako ng hangin (supot ng hangin sa loob ng kanilang katawan). Ayon sa mga siyentipiko, kasama sa pangkat na ito ang mga manok ng parang (kilala sa Ingles bilang mga prairie chicken).
Dilema ni Euthyphro
Ang Dilema ni Euthyphro ay isang dilema na ginagamit ng mga kritiko upang pabulaanan ang relihiyosong moralidad. Ang dialogo ni Euthyphro at Socrates ay humantong sa ganito: EUTHYPHRO: Well, I should certainly say that what's holy is whatever all the gods approve of, and that its opposite, what all the gods disprove of, is unholy...
Aking dapat na tiyak na sabihin na anumang banal ay ang anumang inaprubahan ng mga diyos at ang kabaligtaran ng lahat ng hindi inaaprubahan ng mga diyos ay hindi banal.
SOCRATES: We'll soon be in better position to judge, my good chap. Consider the following point: is the holy approved by the gods because it's holy, or is it holy because it's approved?'
Tignan mo ang sumusunod na puntong ito: ang banal ba ay inaaprubahan ng mga diyos dahil ito ay banal o ito ay banal dahil ito ay inaaprubahan?
Kung papalitan natin ang "banal" ng "moral", ito ay tumatalakay sa kung paanong ang paniniwala sa diyos ay nagiging batayan ng moralidad. Kung sasabihing moral ang anumang sabihing moral ng diyos, ito ay nangangahulugang ang moralidad ng diyos ay arbitraryo o ayon lamang sa kagustuhan ng diyos. Kung sinabi ng diyos na ang "pang-aalipin" at "genocide"(pagpapatay ng mga mamamayan ng isang bansa) ay moral, ito ay ituturing na moral at dapat sundin ng mga tagasunod nito. Ang katunayan, ang Bibliya at Qur'an ay nagtuturo at nag-uutos ng mga gayong bagay. Sa kabilang dako, kung sinabi ng diyos na ang isang utos ay moral dahil sa ito ay moral, nangangahulugang ang diyos ay may sinusunod na moralidad na hiwalay sa kanya. Kung gayon, ang diyos ay hindi batayan ng moralidad kundi taggagamit lang nito.
Imperatibong kategorikal
Ang imperatibong kategorikal ang sentral na pilosopikal na konsepto ng pilosopiyang moral ni Immanuel Kant gayundin ng modernong deontolohikal na etika. Ayon kay Kant, ang mga tao ay sumasakop sa isang espesyal na lugar ng pagkakalikha at ang moralidad ay mabubuo sa isang pangkalahatang utos ng katwiran o imperatibo kung saan ang lahat ng mga katungkulan at obligasyon ay hinahango. Inilarawan ni Kant ang isang imperatibo bilang isang proposisyon na nagsasaad na ang isang aksiyon (o inaksiyon) ay kinakailangan.
Utilitarismo
Ang utilitarianism o utilitarismo (mula sa Espanyol) ay isang etikal na teorya sa etikang normatibo na nagsasaad na ang isang tamang aksiyon ay ang isa na nagpapalaki ng utilidad na karaniwang inilalarawan na nagpapalaki ng kasiyahan at nagpapaliit ng pagdurusa. Ito ay isang uri ng konsekwensiyalismo na ang isang aksiyon ay matutukoy na moral sa magiging resulta nito. Ang pinakainpluwensiyal na mga tagapag-ambag nito sina Jeremy Bentham at John Stuart Mill.
The Pyramids (Indiyanapolis)
Ang The Pyramids (Ang mga Piramide) ay mga tatlong-piramideng hugis na gusaling pangtanggapan na bahagi ng 200-acre (810,000 m2) ng commercial development sa Liwasang College, Indiyanapolis, Indiyana, Estados Unidos.
Sinapse
Sa Sistemang nerbiyos, ang Sinapse(synapse) ay isang straktura na pumapayag sa isang neuron na magpadala ng isang elektrikal o kemikal na senyas sa ibang selula(neuron o hindi).
Tang Sanzang
Si Tang Sanzang, ay batay sa totoong Budistang monghe na si Xuanzang, ay isang sentral na karakter sa nobelang Paglalakbay sa Kanluran ni Wu Cheng'en.
Ang titulong Sanzang ay tumutukoy sa kanyang misyon upang hanapin ang Sanzangjing, o ang "Tatlong Mga Koleksyon ng (Budistang) Kasulatan". Sa ilang salin ng Ingles na Paglalakbay sa Kanluran, ang pamagat ay isinasalin bilang Tripitaka na siyang orihinal na salitang Sanskrit para sa Sanzangjing. Malawak din itong kilala bilang Tang Seng, na isang kagandahang pangalan na, tulad ng dating pangalan, Tang Sanzang, ay nagpapakita ng kanyang katayuan bilang isang kapatid na lalaki ng sumpa ng Emperor Taizong ng ang Tang Dynasty.
Makasaysayang pinangagalingan
Sa kaibahan sa makasaysayang Xuanzang, isang matalino at natututo na iskolar (siya ay nasa huli niyang 20s nang umalis siya sa Indya), ang kathang-isip na Tang Sanzang ay iniharap bilang isang batang monghe na labis na walang muwang, na nagpapakita ng idealistic compassion na walang karunungan. Tang Sanzang ay karaniwang mabilis na mahulog para sa facades ng mga demonyo na disguised ang kanilang mga sarili bilang mga inosenteng tao, habang ang Sun Wukong ay maaaring makita sa pamamagitan ng mga ito sa kanyang mahika na kapangyarihan (partikular na sunog mata na maaaring makita sa pamamagitan ng sinabi disguises). Ito ay madalas na humantong sa pag-igting kapag Sun Wukong-atake at kills mukhang inosenteng tao kapag ang demonyo ay sa katunayan lamang ang inabandunang ang bangkay at tumakas. Ang isang popular na halimbawa ay kapag ang White Bone Demon (白骨 夫人, Intsik:  Bai Gu Fu Ren ) ay nakakulong tatlong beses bilang mga miyembro ng pamilya - una, isang batang babae. Pagkatapos Wukong "pinatay" ang babae, ang demonyo escaped, ngunit Wukong ay parusahan sa pamamagitan ng Tang Sanzang para dito. Ang pangalawa ay ang matatandang ina ng batang babae, hinahanap ang kanyang anak na babae. Ang ikatlo ay ang matatandang ama ng dalaga, naghahanap ng kanyang asawa at anak. Sa "kamatayan" ng ama ng mga kamay ni Wukong, sa wakas ay pinatay ni Wukong ang demonyo bago siya umalis. Tang Sanzang, kumbinsido na talagang pinatay ng Wukong ang tatlong inosenteng tao, ipinadala siya palayo, sa kabila ng mga protesta. Ang Tang Sanzang ay karaniwang sumasakit sa kanya sa pamamagitan ng pag-awit ng mga salita ng sakit na sakit ng ulo na ibinigay niTang Sanzang ng bodhisattva Avalokiteśvara (Guanyin) upang kontrolin ang Wukong, na nagiging sanhi ng ang headband ng huli sa kontrata at bigyan siya ng matinding sakit ng ulo.
Bilang Sun Wukong ay madalas na sinasamba bilang isang tagapagtanggol diyos, kaya ay Tang Sanzang. Ang Ksitigarbha, isang mataas na revered bodhisattva sa East Asian Buddhism, ay paminsan-minsan ay nagkakamali para sa Tang Sanzang dahil ang dating ay madalas na inilarawan tulad ng Tang Sanzang - na may kasuotang kasamang kasaya, may suot na korona sa Budismo, at may isang khakkhara.
Mga talasanggunian
Kaurian:Tauhan (panitikan) Kaurian:Mga karakter mula sa Paglalakbay sa Kanluran Kaurian:Mga karakter na batay sa totoong tao
Diperensiya ng pagkabalisa
Ang Diperensiya ng pagkabalisa (Ingles: Anxiety disorder) ay isang pangkalahatang termino na sumasakop sa iba't ibang mga anyo ng abnormal at patolohikal na takot at pagkabalisa.
Preperensiyang utilitarismo
Ang preperensiyang utilitarismo ay isang anyo ng utilitarismo sa makabagong pilosopiya. Hindi tulad ng klasikong utilitarismo, kung saan ang mga tamang gawa ay binibigay kahulugan bilang ang mga bagay na pinapalaki ang ligaya at pinapaliit ang sakit, ang preperensiyang utilitarismo ay nagsusulong sa mga gawang na nagbibigay kaganapan sa mga kapakanan (preperensiya) ng mga taong sangkot.
Dendrita
Ang mga dendrita (Ingles: dendrite) ay mga sumasangay na proteksiyon ng neuron na nagsisilbing tagapangasiwa ng elektrokemikal na estimulasyon na natatanggap mula sa ibang neuron sa katawan ng selula o soma kung saan ang ibang mga dendrito ay lumalabas.
Penguino
Ang mga penguino o pinguino, binabaybay ding pengguino o pingguino, ay mga ibong-dagat. Binubuo nila ang pamilyang Spheniscidae, ang nag-iisang pamilya sa ordeng Sphenisciformes. Namumuhay ang mga penguino sa katimugang hati ng mundo na binubuo ng Antartika, Bagong Selanda, katimugan ng Australya, Timog Aprika at Timog Amerika. thumb|right|Isang penguino.
Tagapagtaas ng butil
Ang elebador ng butil, alsador ng butil, o asensor ng butil ay isang uri ng gusaling nagsisilbi bilang isang matong o kamalig (bodega). May kakayahan ang lalagyan o sisidlang ito ng mga binutil na pagkain na makapag-angat, makapag-imbak, at makapagdiskarga o makapaglabas ng mga butil o angkak. Ang isang pangkaraniwang tagapagtaas ng butil o tagapag-angat ng butil ay may kapasidad na mula 500,000 hanggang 5,000,000 mga busyel (bushel).
Intelektuwalismo
Ang intelektuwalismo ay nagpapahiwatig ng gamit, pagsulong, at pagganap ng katalinuhan; ang kasanayan ng pagiging intelektuwal; at ang Buhay ng Pag-iisip. Sa larangan ng pilosopiya, ang “intelektuwalismo” ay paminsan-minsan kasing-kahulugan ng "rasyonalismo", na ang kaalaman na karamihan hango mula sa katuwiran at pagdadahilan. Sa panlipunan, ang “intelektuwalismo” negatibong nangangahulagan na isang-pag-iisip ng layunin ("labis na pagtuon sa pag-iisip") at panlalamig na damdamin ("ang kawalan ng pagsuyo at pagdama").
Ito rin ay isang etikal na teorya na nagdidiktang ang pinakamaiging aksiyon ang aksiyon na nagpapalaganap ng kaalaman.
Welfarism
Ang welfarism (Ingles para sa sistema ng kapakanan) ay isang anyo ng consequentialism. Katulad ng lahat ng anyo ng consequentialism, ang welfarism ay nakabatay sa saligan na mga aksyon, palakad at/o patakaran ay kailangang sinisiyasat batay sa kanyang kinalabasan. Ang mga paniniwala ng mga nagsusulong sa welfarism ay partikular na naimpluwensiyahan ang batas at ekonomika. Sina Steven Shavell at Louis Kaplow ay ipinaliwanag sa kanilang aklat na Fairness versus Welfare na ang kapakanan ay kailangang piling pamantayan na kung saan ang mga nagsusuring legal ay sinusuri ang mga piniling legal na palakad.
Sais, Ehipto
thumb|250px|Mapa ng mga labi ng Sais na iginuhit ni [[Jean-François Champollion sa kanyang ekspedisyon noong 1928]]
Ang Sais (Σάϊς) o Sa el-Hagar ay isang sinaunang bayang Ehipto sa Kanlurang Bahagi ng Delta ng Nilo na nasa sangay ng Canopus, Ehipto sa Ilog Nilo. Ito ay ang kabiserang lalawiganin ng ikalimang nome ng Mababang Ehipto at naging lugar ng kinaroroonan ng kapangyarihan noong ika-dalawampu't apat na dinastiya ng Ehipto (c. 732-720 BK) at ng Saite ika-dalawampu't anim na dinastiya ng Ehipto (664-525 BK) sa panahong patapos ng Sinaunang Ehipto nito. Ang pangalan nito noong Sinaunang Ehipto ay Zau.
Isinulat ni Herodotus na ang Sais ang kinaroroonan ng libingan ni Osiris at ang mga paghihirap ng diyos ay nakalaan bilang kababalaghan sa gabi sa isang katabing lawa.
Ang patron na disyosa ng bayan na si Neith na itinatag sa maagang Unang Dinastiya ng Sinaunang Ehipto. Ang mga Griyego, gaya nina Herodotus, Plato at Diodorus Siculus ay tinukoy ang diyosa bilang may kaugnayan kay Athena at sa gayon ay ang lungsod ay may kaugnayan din sa Atenas. Itinala ni Diodorus na ginawa ni Athena ang Sais bago ang delubiyo na sinasabing sumira sa mga lungsod ng Atenas at Atlantis. Habang ang lahat ng mga Griyegong lungsod ay nawasak ng baha habang nagyayari ang delubiyo, ang mga lungsod sa Ehito gaya ng Sais ay ligtas.